
Narva Linnavalitsuse 23.12.2019.a korralduse nr 1022-k 

"Narvas Hariduse tn J5 asuva maa-ala osa tasuta 
kasutusse andmine (Narva linn, Tallinna mnt 21 ja 
Narva linn, Tallinna mnt 23 korteriühistud)" kehtetuks tunnistamine 
1. ASJAOLUD JA MENETLUSE KÄIK

Narva Linnavalitsuse 23.12.2019 korraldusega nr 1022-k anti Narva linn, Tallinna mnt 23 korteriühistule, registrikood 80228941, ja Narva linn, Tallinna mnt 21 korteriühistule, registrikood 80228958, avalikku enampakkumist korraldamata määramata ajaks tasuta kasutusse määramata ajaks Narvas Hariduse tänav J5 (katastritunnus 51101:004:0139, transpordimaa 100%) asuval maa-alal oleva betoonaluse üldpindalaga 27 m2 (asukohaskeem lisatud) majaelanikele prügimaja püstitamiseks. Korraldusele lisatud asukohaskeem oli ebaõige. 

Eelnimetatud asjaolu tõttu on tekkinud vajadus Narva Linnavalitsuse 23.12.2019.a korralduse nr 1022-k "Narvas Hariduse tn J5 asuva maa-ala osa tasuta kasutusse andmine (Narva linn, Tallinna mnt 21 ja Narva linn, Tallinna mnt 23 korteriühistud)" tunnistada kehtetuks ja esitada korralduse "Narvas Hariduse tn J5 asuva maa-ala osa tasuta kasutusse andmine (Narva linn, Tallinna mnt 21 ja Narva linn, Tallinna mnt 23 korteriühistud)" korduvalt parandatud asukohaskeemiga.

2. ÕIGUSLIKUD ALUSED

2.1 Haldusmenetluse seaduse (HMS) § 64 lõike 2 kohaselt otsustab haldusorgan haldusakti kehtetuks tunnistamise kaalutlusõiguse kohaselt, kui seadus ei keela haldusakti kehtetuks tunnistada või ei kohusta haldusakti kehtetuks tunnistama.

2.2.
HMS § 68 lõike 2 kohaselt otsustab haldusakti kehtetuks tunnistamise haldusorgan, kelle pädevuses oleks haldusakti andmine kehtetuks tunnistamise ajal.

2.3.
HMS § 70 lõike 1 kohaselt haldusakt tunnistatakse kehtetuks iseseisva haldusaktiga, mille suhtes kohaldatakse peale haldusmenetluse seadusega 4. peatüki 4. jao sätete ka muid haldusakti kohta kehtivaid nõudeid.

3.  OTSUS

Tunnistada kehtetuks Narva Linnavalitsuse  23.12.2019.a korralduse nr 1022-k "Narvas Hariduse tn J5 asuva maa-ala osa tasuta kasutusse andmine (Narva linn, Tallinna mnt 21 ja Narva linn, Tallinna mnt 23 korteriühistud)".
4.  RAKENDUSSÄTTED
4.1. Korraldus jõustub seadusega sätestatud korras.
4.2. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

